TGE บวกกว่า 2% หลังคว้าโรงไฟฟ้าขยะ “ท่าจีน” โบรกเคาะเป้าใหม่ 3.10 บ.
TGE  วิ่งกว่า 2% ราคาแตะ 1.99 บ. หลังชนะประมูลโรงไฟฟ้าขยะ “ท่าจีน” กำลังการผลิตติดตั้ง 9.9MW โบรกเคาะเป้าใหม่ 3.10 บ. จากเดิม 2.50 บ.
TGE บวกกว่า 2% ราคาแตะ 1.99 บ. หลังชนะประมูลโรงไฟฟ้าขยะ “ท่าจีน” โบรกเคาะเป้าใหม่ 3.10 บ. จากเดิม 2.50 บ.
27 ต.ค. 2565

ผู้สื่อข่าวรายงานว่า วันนี้ (27 ต.ค.65) ราคาหุ้น บริษัท ท่าฉาง กรีน เอ็นเนอร์ยี่ จำกัด (มหาชน) หรือ TGE ล่าสุด ณ เวลา 10:55 น. อยู่ที่ระดับ 1.99 บาท บวก 0.04 บาท หรือ 2.05% สูงสุดที่ระดับ 2 บาท ต่ำสุดที่ระดับ 1.95 บาท ด้วยมูลค่าซื้อขาย 81.45 ล้านบาท

โดยบล.เอเซีย พลัส ระบุในบทวิเคราะห์ (26 ต.ค.65) แนะนำ “ซื้อ” หุ้น TGE โดยประกาศได้รับคัดเลือกให้เป็นผู้ลงทุนและดำเนินการโครงการบริหารจัดการขยะชุมชนแบบครบวงจรของเทศบาลตำบลท่าจีน อำเภอเมืองสมุทรสาคร จังหวัดสมุทรสาคร (โครงการ TES TCN) กำลังการผลิตติดตั้ง 9.9 เมกะวัตต์ และกำลังปริมาณไฟฟ้าที่จะเสนอขาย (PPA) 8.0 เมกะวัตต์ โดยคาดจะเริ่มขายไฟฟ้าและรับรู้รายได้กำจัดขยะในช่วงครึ่งแรกปี 68 คิดเป็นมูลค่าโครงการ 0.6 บาท/หุ้น
ทั้งนี้ในช่วงสั้นทิศทางกำไรปกติไตรมาส 3/65 คาดยังทรงตัวใกล้เคียงไตรมาส 2/65 จากค่า FiT Premium โรงไฟฟ้า TGE ที่หมดลง แต่คาดจะชดเชยได้หมดจากรายได้ขายไฟส่วนเพิ่ม 1.1 MW ประเมินมูลค่าพื้นฐานใหม่ ณ สิ้นปี 2566 อยู่ที่ 3.1 บาท/หุ้น (เดิม 2.5 บาท/หุ้น) โดยรวมโครงการที่ COD แล้ว 1.02 บาท/หุ้น, โครงการที่ชนะประมูลในช่วงก่อนหน้า (ยังไม่ได้เซ็น PPA) 1.48 บาท/หุ้น และโครงการ TES TCN (ยังไม่ได้เซ็น PPA) 0.60 บาท/หุ้น ซึ่งภาพระยะยาวยังเห็นการเติบโตของกำไรได้ตั้งแต่ปี 2567 แต่ยังมีความเสี่ยงหากไม่ได้ PPA จะถือเป็น down side ต่อประมาณการและ FV